cyanic-selkie/wikianc huggingface dataset:
Ακρωτήρι Εύβοιας
Το Ακρωτήρι είναι μικρός παραθαλάσσιος οικισμός στην Περιφερειακή Ενότητα Εύβοιας με υψόμετρο 6 μέτρα, ο οποίος βρίσκεται στο νότιο άκρο της Εύβοιας και στα ανατολικά παράλια του όρμου Καρύστου. Απέχει 126 χλμ. ΝΑ. από την Χαλκίδα και περίπου 7 χλμ. ΝΑ. από την Κάρυστο (έδρα του δήμου). Είναι γνωστός για την αμμώδη παραλία της Αγίας Ειρήνης και έχει μήκος περίπου 80 μέτρα. Η ονομασία της οφείλεται στο ομώνυμο εκκλησάκι στην κορυφή του λόφου, που είναι επάνω από την παραλία. Αναφέρεται επίσημα ως ξεχωριστός οικισμός για πρώτη φορά το 2001 να απογράφεται στο τότε τοπικό διαμέρισμα Αετού του δήμου Καρύστου. Σύμφωνα με το πρόγραμμα Καλλικράτης, μαζί με τον Αετό, το Μετόχι και τον Μπούρο αποτελούν την τοπική κοινότητα Αετού της δημοτικής ενότητας Kαρύστου που υπάγεται στο Δήμο Καρύστου και σύμφωνα με την απογραφή του 2011 έχει 6 μόνιμους κατοίκους.
Πηγές
Κατηγορία:Χωριά του νομού Εύβοιας Κατηγορία:Δήμος Καρύστου
Δημοκρατία των Αλτάι
Η Δημοκρατία των Αλτάι (ρωσικά: Респу́блика Алта́й, αλτάι: Алта́й Респу́блика) είναι ομοσπονδιακό υποκείμενο της Ρωσίας, στα σύνορα της χώρας με το Καζακστάν (ΝΔ), την Κίνα (Ν) και τη Μογγολία (ΝΑ). Μεγαλύτερη πόλη και πρωτεύουσά της είναι το Γκόρνο-Αλτάισκ (56.933 κάτοικοι - απογρ. 2010). Είναι η πιο αραιοκατοικημένη δημοκρατία της Ρωσίας και το πιο αραιοκατοικημένο ομοσπονδιακό υποκείμενο στην Ομοσπονδιακή Περιφέρεια της Σιβηρίας.
Η Δημοκρατία οφείλει το νομικό της καθεστώς στους Αλτάι, ένα νομαδικό φύλο τουρανικής προέλευσης, που αντιπροσωπεύει το 35% του πληθυσμού. Πάντως κυρίαρχο εθνικό στοιχείο είναι οι Ρώσοι (57,4). Όπως και με την δημοκρατία των Τιβά, οι ντόπιοι δεν ασπάζονται το Ισλάμ, σε αντίθεση με τα περισσότερα τουρκικά έθνη. Οι περισσότεροι κάτοικοι είναι Ορθόδοξοι Χριστιανοί, Τενγκριστές ή μη θρησκευόμενοι/άθεοι. Στην δημοκρατία υπάρχουν μειονότητες Καζάκων, κεντροασιατικών εθνοτήτων και Γερμανών, κυρίως απελαθέντες από το σταλινικό καθεστώς το 1941 και κάποιοι παλαιότεροι έποικοι. Οι επίσημες γλώσσες της Δημοκρατίας του Αλτάι είναι τα ρωσικά και τα αλτάι. Τα καζακικά είναι επίσημη γλώσσα σε περιοχές όπου υπάρχει συμπαγής παρουσία καζακόφωνων.
Η Δημοκρατία των Αλτάι δεν πρέπει να συγχέεται με το όμορο Κράι Αλτάι. Για λόγους διάκρισης με το Κράι Αλτάι η περιοχή είναι γνωστή και σαν Γκόρνο-Αλτάι.
Ιστορία
Η αυτοκρατορία των Σιονγκνού (209 π.Χ. – 93 μ.Χ.) έλεγχε αρκετά εδάφη, μεταξύ των οποίων περιλαμβάνεται και η επικράτεια της σύγχρονης Δημοκρατίας των Αλτάι. Η επικράτεια των Αλτάι ήταν μέρος του Πρώτου Τουρκικού Χαγανάτου, της Αυτοκρατορίας των Ουιγούρων και των Κιργίζιων του Γενισέι. Στον μεσαίωνα οι Αλτάι εκτουρκίστηκαν πλήρως πολιτιστικά και γλωσσικά, αν και διατήρησαν την παραδοσιακή τους θρησκεία.
Το νότιο τμήμα της Δημοκρατίας των Αλτάι περιήλθε στον έλεγχο του Χανάτου των Ναϊμάνων. Το έδαφος της σύγχρονης Δημοκρατίας των Αλτάι έχει κυβερνηθεί από το μογγολικό κράτος Σιανμπέι (93–234), το χαγανάτο των Ρουράνων (330–555), τη Μογγολική Αυτοκρατορία (1206–1368), τη Χρυσή Ορδή (1240–1502), το χανάτο των Τζουνγκάρων (1634– 1758) και την αυτοκρατορία των Τσινγκ (1757–1864).
Κατά την διάρκεια της διακυβέρνησης των Τσινγκ, η δημοκρατία ήταν μια ημιαυτόνομη περιοχή η οποία υποδιαιρούνταν σε εφτά επαρχίες Αλτάι Ουριανχάι. Κατά τη διάρκεια της διοίκησης των Τσινγκ, ο Ρώσος στρατηγός Φιοντόρ Σοϊμόνοφ ξεκίνησε μια μη στρατιωτική αποστολή στην περιοχή του Αλτάν Νουούρ (σημερινό Τελέτσκογιε) το 1760 και άρχισε να χτίζει ένα οχυρό, το οποίο στη συνέχεια κατεδαφίστηκε από τον Χεσερί Τζαλαφουνγκά των Τσινγκ. Από τη δεκαετία του 1820, ο έλεγχος ρουτίνας στα σύνορα ήταν λιγότερο συχνός και η λεκάνη απορροής του Τσούι είχε καταληφθεί από τους Ρώσους.
Ολόκληρη η περιοχή που ήταν γνωστή σαν Αλτάι Νούουρ Ουριανχάι προσαρτήθηκε στη Ρωσική Αυτοκρατορία την περίοδο 1864–1867 με τη Συνθήκη του Ταρμπαγκατάι. Κατά τη διάρκεια του Ρωσικού Εμφυλίου Πολέμου, οι ντόπιοι πολιτικοί ίδρυσαν την Συνομοσπονδιακή Δημοκρατία των Αλτάι (Περιοχή Καρακορούμ-Αλτάι) το 1918 και ανακήρυξαν την δημιουργία αυτής της οντότητας σαν πρώτο βήμα για την αποκατάσταση της Μογγολικής Αυτοκρατορίας του Τζένγκις Χαν. Πάντως, η οντότητα των Αλτάι δεν απετέλεσε σημαντικό παίκτη στον Ρωσικό Εμφύλιο Πόλεμο και παρέμεινε ουδέτερη από το 1918 μέχρι τον Ιανουάριο του 1920, όταν προσαρτήθηκε ξανά στη Ρωσία. Μια δεύτερη Δημοκρατία των Αλτάι σχηματίστηκε το 1921 και διήρκεσε μέχρι το 1922 όταν τα εδάφη της έπεσαν στους Μπολσεβίκους. Την 1η Ιουνίου 1922, οι Αλτάι ανέκτησαν την αυτονομία τους με τη δημιουργία της Αυτόνομης Περιφέρειας των Οϊρότ (Ойро́тская автоно́мная о́бласть), μέρος του κράι Αλτάι. Αρχικά αυτή η περιοχή ήταν γνωστή με την ονομασία Μπάζλα. Στις 7 Ιανουαρίου 1948, η περιοχή μετονομάστηκε σε Αυτόνομη Περιφέρεια Γκόρνο-Αλτάι (Го́рно-Алта́йская автоно́мная о́бласть). Το 1991 η περιοχή μετονομάστηκε σε Αυτόνομη Σοβιετική Σοσιαλιστική Δημοκρατία του Ορεινού Αλτάι και έγινε αυτόνομη δημοκρατία της Ρωσίας. Το 1992 μετονομάστηκε σε Δημοκρατία των Αλτάι.
Πολιτική
Ο αρχηγός της κυβέρνησης στη Δημοκρατία του Αλτάι είναι και ο αρχηγός της περιοχής της δημοκρατίας των Αλτάι. Ο αρχηγός της κυβέρνησης της δημοκρατίας των Αλτάι εκλέγεται από τον λαό και η θητεία του διαρκεί τέσσερα χρόνια. Αρχηγός της Δημοκρατίας είναι ο Όλεγκ Χοροχόρντιν, ο οποίος διαδέχθηκε τον Αλεξάντερ Μπέρντνικοφ σε αυτή τη θέση. Το ανώτατο νομοθετικό όργανο της δημοκρατίας είναι η Κρατική Συνέλευση — Ελ Κουρουλτάι (όπου ελ σημαίνει έθνος, χώρα, στις τουρκικές γλώσσες) αποτελούμενο από 41 μέλη που η θητεία τους διαρκεί 4 χρόνια και εκλέγονται από τον λαό. Ο Ίγκορ Γιάιμοφ είναι ο σημερινός Πρόεδρος της Κρατικής Συνέλευσης-Ελ Κουρουλτάι από τον Ιανουάριο του 2002. Το τοπικό σύνταγμα εγκρίθηκε στις 7 Ιουνίου 1997.
Πολιτισμός
Στον πολιτισμό των Αλτάι τα εδάφη των Αλτάι έχουν ιερή σημασία. Οι λαρυγγοτραγουδιστές, τραγουδώντας με τον λάρυγγα τους προσφέρουν μια λυρική, προφορική μετάδοση της τοπικής ιστορίας. Ο πολιτισμός των Αλτάι καταπιέστηκε κατά τη σοβιετική εποχή και από τότε ανακάμπτει. Οι φυλές και των δέκα περιοχών συγκεντρώνονται στο χωριό Γιελό για μια πολιτιστική γιορτή που λαμβάνει χώρα κάθε δύο χρόνια.
Στην δημοκρατία υπάρχει επίσης μια μεγάλη ομάδα «Παλαιών Πιστών» που κατέφυγαν στο έδαφος της σημερινής δημοκρατίας των Αλτάι όταν αποσχίστηκαν από την Ρωσική Ορθόδοξη Εκκλησία πριν από περισσότερα από 300 χρόνια. Γενικότερα, οι Παλαιοί Πιστοί προτιμούσαν τα απομακρυσμένα εδάφη.
Το Μνημείο Παγκόσμιας Κληρονομιάς της ΟΥΝΕΣΚΟ "Χρυσά Βουνά" προστατεύει το υψίπεδο Ουκόκ, στο οποίο βρίσκονται πολλές όρθιες πέτρες και κούργκαν. Αν και οι αρχαιολόγοι θεωρούν ότι τα κούργκαν χρησίμευαν στους ντόπιους σαν τόπος ταφής, οι ιθαγενείς πιστεύουν ότι είναι εξαιρετικά εκλεπτυσμένα μαγνητικά όργανα που η δουλειά τους είναι η κατεύθυνση της ροής της κοσμικής ενέργειας στη Γη. Εκεί υπάρχει ένα κλίμα μεγάλης αγανάκτησης για την ανασκαφή και την αφαίρεση μιας μούμιας 2.500 ετών που είχε διατηρηθεί στο μόνιμα παγωμένο έδαφος και βρισκόταν σε εξαιρετική κατάσταση.
Το Γκόρνο-Αλτάισκ στεγάζει την μούμια "Πριγκίπισσα του Αλτάι", και εκεί βρίσκεται το τοπικό μουσείο, η βιβλιοθήκη και το θέατρο, αλλά και ο Οίκος Πολιτισμού της δημοκρατίας των Αλτάι. Τον Φεβρουάριο του 2013 οι αργίες Μασλένιτσα, Ναβρούζ και Τσαγκά - Μπαϊράμ έλαβαν καθεστώς τοπικής αργίας. Το 2013 ο Αρτούρ Μαρλουτζόκοφ με το τραγούδι Altayym menim (Δικό μου Αλτάι) κέρδισε τη πέμπτη θέση στον διαγωνισμό τραγουδιού Τουρκβίζιον, μια έκδοση της Γιουροβίζιον για τουρκικά έθνη και κοινότητες που στήθηκε από την Τουρκία. Στην περιοχή δημοφιλές άθλημα είναι το μπάντι και το ποδόσφαιρο.
Παραπομπές
Κατηγορία:Ομοσπονδιακά υποκείμενα της Ρωσίας Κατηγορία:Σιβηρία
Κύπελλο ΟΥΕΦΑ 1978-1979
Το Κύπελλο ΟΥΕΦΑ 1978-1979 κατακτήθηκε από την Μπορούσια Μενχενγκλάντμπαχ κερδίζοντας σε διπλό τελικό τον Ερυθρό Αστέρα Βελιγραδίου.
Εξωτερικοί σύνδεσμοι
Κατηγορία:Κύπελλο ΟΥΕΦΑ
Συμμετρία
Συμμετρία ονομάζεται η ιδιότητα μερικών γεωμετρικών σχημάτων στα οποία σε κάθε σημείο τους υπάρχει αντίστοιχο σημείο που ανήκει στο σχήμα και το μέσο αυτού του ευθύγραμμου τμήματος να ανήκει σε ένα στοιχειώδες γεωμετρικό σχήμα. δηλαδή ένα σημείο, μια ευθεία, ή ένα επίπεδο. Στον τρισδιάστατο ευκλείδειο χώρο υπάρχουν τρία είδη συμμετρίας:
Σφαιρική συμμετρία
Είναι η σημειακή συμμετρία ως προς το σημείο Ο: Για κάθε σημείο Α του σχήματος, στο σχήμα ανήκει και το σημείο Β, το οποίο ανήκει στο προεκτεταμένο ευθύγραμμο τμήμα ΑΟ έτσι, ώστε ΑΟ=ΟΒ. Επίσης το συμμετρικό του σημείου Α ως προς σημείο Ο είναι το αντίστοιχο σημείο Α' με το οποίο συμπίπτει εάν περιστραφεί κατά 180 μοίρες. Ισχύει ότι ΑΟ = ΟΑ'.
Αξονική συμμετρία
Συμμετρία ως προς τον άξονα ε: Για κάθε σημείο Α του σχήματος, στο σχήμα ανήκει και το σημείο Β που βρίσκεται σε τέτοιο σημείο, ώστε να απέχει από την ευθεία ε απόσταση ίδια με το Α και το ευθύγραμμο τμήμα ΑΒ να τέμνεται από την ευθεία ε.
Κατοπτρική συμμετρία
Συμμετρία ως προς επίπεδο Π: Για κάθε σημείο Α του σχήματος, στο σχήμα ανήκει και το σημείο Β που βρίσκεται σε τέτοιο σημείο, ώστε να απέχει από το επίπεδο Π απόσταση ίδια με το Α και το ευθύγραμμο τμήμα ΑΒ να τέμνεται κάθετα από το επίπεδο Π. Η κατοπτρική συμμετρία εμφανίζεται στους καθρέφτες.
Συμμετρία κλίμακας
Η συμμετρία υπό κλίμακα εμφανίζεται στις αυτοόμοιες δομές, τα φράκταλ. Οι δομές αυτές αναπαράγουν τον εαυτό τους στο χώρο, με ελάχιστη διαφοροποίηση σε σχήμα από το αρχικό μοτίβο αλλά σε άλλο μέγεθος, καθώς εξελίσσονται.
Αρπακτικά Πτηνά: Και η Φαντασμαγορική Χειραφέτηση της Χάρλεϊ Κουίν
Το Αρπακτικά Πτηνά: Και η Φαντασμαγορική Χειραφέτηση της Χάρλεϊ Κουίν (αγγλικά:Birds of Prey (and the Fantabulous Emancipation of One Harley Quinn)) είναι μια κινηματογραφική αμερικανική υπερηρωική ταινία βασισμένη στην ομάδα Birds of Prey της DC Comics. Διανεμήθη από την Warner Bros. Pictures, είναι η όγδοη ταινία του Εκτεταμένου Σύμπαντος της DC (DCEU) και είναι ένα spin-off / sequel της Ομάδας Αυτοκτονίας (2016). Σκηνοθετήθηκε από την Cathy Yan και γράφτηκε από την Christina Hodson, και πρωταγωνιστούν οι Μάργκοτ Ρόμπι, Μαίρη Ελίζαμπεθ Γουίνστεντ, Ζερνί Σμόλετ-Μπελ, Ρόζι Πέρεζ, Κρις Μεσίνα, Έλλα Τζει Μπάσκο, Άλι Γουόνγκ και Γιούαν ΜακΓκρέγκορ. Η ταινία ακολουθεί την Χάρλεϊ Κουίν, η οποία αφού χώρισε με τον Τζόκερ, ενώνεται με τις Helena Bertinelli, Dinah Lance και Renee Montoya για να σώσουν όλες μαζί την Κασσάντρα Κείν από τον αρχηγό εγκλημάτων της Γκόθαμ Σίτι, τον Ρόμαν Σιόνις, σχηματίζοντας έτσι, με αυτόν τον τρόπο, την ομάδα Birds of Prey.
Η Μάργκοτ Ρόμπι, η οποία ήταν επίσης παραγωγός της ταινίας, προώθησε την ιδέα για τους Birds of Prey στην Warner Bros. το 2015. Η ταινία ανακοινώθηκε τον Μάιο του 2016, με την Hodson να προσλαμβάνεται για να γράψει το σενάριο τον Νοέμβριο, ενώ η Κάθι Γιαν επιλέχθηκε για να σκηνοθετήσει την ταινία τον Απρίλιο. 2018. Η πλειοψηφία των ηθοποιών και των υπόλοιπών συντελεστών παραγωγής της ταινίας επιβεβαιώθηκαν μέχρι τον Δεκέμβριο του 2018. Τα κύρια γυρίσματα διήρκεσαν από τον Ιανουάριο έως τον Απρίλιο του 2019 στο Downtown του Los Angeles ,σε τμήματα της Arts District, στο Λος Άντζελες και στα ηχοστάσια της Warner Bros. Studios στο Burbank της Καλιφόρνια. Πρόσθετα γυρίσματα πραγματοποιήθηκαν τον Σεπτέμβριο του 2019.
Το Birds of Prey είναι η πρώτη ταινία του DCEU και η δεύτερη παραγωγή DC Films που λαμβάνει την καταλληλόλητα «R» από την Motion Picture Association of America, μετά το Joker (2019) Η ταινία έκανε την παγκόσμια πρεμιέρα του στην Πόλη του Μεξικού στις 25 Ιανουαρίου του 2020, ενώ θεατρικά κυκλοφόρησε στις Ηνωμένες Πολιτείες σε IMAX , Dolby Κινηματογράφος , ScreenX και 4DX στις 7 Φεβρουαρίου, 2020, και απέφερε 201 εκατομμύρια $ σε όλο τον κόσμο, καθιστώντας την το δέκατο υψηλ τατης ακαθάριστη ταινία του 2020, αλλά υπολείπεται του ευρέως αναφερόμενου οριακού σημείου των 250–300 εκατομμυρίων δολαρίων. Η ταινία έλαβε επί το πλείστον θετικά σχόλια από κριτικούς για το οπτικό της στυλ, την σκηνοθεσία της Γιάν και την ερμηνεία της Ρόμπι, αλλά ασκήθηκε κριτική για το σενάριο της Κριστίνα Χόντσον.
Σημειώσεις
<references group="lower-greek" />
Εξωτερικοί Σύνδεσμοι
Κατηγορία:Ταινίες του 2020 Κατηγορία:Αμερικανικές κωμικές ταινίες δράσης Κατηγορία:Αμερικανικές ταινίες μαύρης κωμωδίας Κατηγορία:Ταινίες βασισμένες σε κόμικς της DC Κατηγορία:Ταινίες του Εκτεταμένου Σύμπαντος της DC Κατηγορία:Ταινίες παραγωγής Warner Bros. Κατηγορία:Ταινίες γυρισμένες στο Λος Άντζελες Κατηγορία:Αμερικανικές ταινίες με υπερήρωες Κατηγορία:Ταινίες 4DX Κατηγορία:Ταινίες IMAX
Σπηλιά του Κύκλωπα
Ψηφιακό αρχείο ΕΡΤ
Κατηγορία:Αρχαιολογικοί τόποι στον Έβρο Κυκλωπα
Γιούζεφ και Βικτώρια Ούλμα
thumb|200px|Μνημείο για την οικογένεια Ούλμα στην Μαρκόβα Οι Γιούζεφ και Βικτώρια Ούλμα (πολωνικά: Józef and Wiktoria Ulma) ήταν ζευγάρι Πολωνών που εκτελέστηκε, μαζί με τα έξι παιδιά του, τον Μάρτιο του 1944, από τη Γκεστάπο επειδή έκρυβε Εβραίους στο σπίτι τους, στην Πολωνία.
Βιογραφία
Ο Γιούζεφ Ούλμα είχε γεννηθεί το 1900 και ήταν αγρότης. Η γυναίκα του, Βικτώρια, ήταν 12 χρόνια νεότερή του. Είχαν έξι παιδιά, ηλικίας από 2 έως 8 ετών. Κατά τη δολοφονία τους, η Βικτώρια Ούλμα ήταν έγκυος στο έβδομο παιδί της.
Το καλοκαίρι του 1942 δολοφονήθηκαν από τους Ναζί πολλοί Εβραίοι της Μαρκόβα, στην ανατολική Πολωνία. Κάποιοι κατόρθωσαν να διαφύγουν και να κρυφτούν στη γύρω περιοχή. Στα τέλη του 1942 η εβραϊκή οικογένεια Szall από το Γουάνκουτ, ζήτησε καταφύγιο στην Μαρκόβα. Ο Γιούζεφ και η Βικτώρια Ούλμα δέχτηκαν να τους φιλοξενήσουν καθώς και δύο Εβραίες αδερφές, την Γκόλντα και την Λάικα Γκόλντμαν. Όμως σύντομα κάποιος τους κατέδωσε στους Γερμανούς. Σύμφωνα με τον Ματέους Σπίτμα, από το πολωνικό Ινστιτούτο Εθνικής Μνήμης, αυτός που τους κατέδωσε ήταν πιθανόν ένας αστυνομικός από το Γουάνκουτ. Την νύχτα της 23ης προς την 24η Μαρτίου του 1944, η Γκεστάπο έφτασε στην Μαρκόβα και κατευθύνθηκε στο σπίτι των Ούλμα. Πρώτα δολοφόνησαν τους Εβραίους που έμεναν εκεί και στη συνέχεια όλη την οικογένεια Ούλμα.
Το 2003 η επισκοπή του Πσέμισλ ξεκίνησε τη διαδικασία ευλόγησης της οικογένειας Ούλμα. Τον Μάιο του 2011 στάλθηκε στην Ρώμη ο πλήρης φάκελος για την ολοκλήρωση της διαδικασίας. Μέσα στο 2015 αναμένεται να ολοκληρωθεί το Μουσείο της Οικογένειας Ούλμα για τους Πολωνούς που έσωσαν Εβραίους στην Μαρκόβα.
Το 2004 κατασκευάστηκε στην Μαρκόβα μνημείο προς τιμήν της οικογένειας Ούλμα.
Παραπομπές
Κατηγορία:Παντρεμένα ζευγάρια Κατηγορία:Πολωνοί Δίκαιοι των Εθνών Κατηγορία:Πολωνοί Ρωμαιοκαθολικοί Κατηγορία:Πολωνοί πολίτες που σκοτώθηκαν στον Β' Παγκόσμιο Πόλεμο
Παντελής Σφηνιάς
Ο Παντελής Σφηνιάς υπήρξε εφοπλιστής.
Βιογραφικά στοιχεία
Γεννήθηκε στο Ρέθυμνο και άρχισε την ναυτιλιακή του καριέρα σε εκδοτήρια εισιτηρίων. Γνωρίστηκε με τον Κώστα Ευθυμιάδη, στις επιχειρήσεις του οποίου και εργάστηκε. Το 1974 πρωτοστάτησε στην ίδρυση της εταιρείας λαϊκής βάσης Μινωικές γραμμές, αναλαμβάνοντας την πρακτόρευση των πλοίων της και, εν συνεχεία, την διεύθυνση εκμετάλλευσης αυτών. Εισηγήθηκε την εξάπλωση των Μινωικών Γραμμών στην Αδριατική θάλασσα και να τις καταστήσει ισχυρές στο χώρο της ακτοπλοΐας. Πρωτοστάστησε στην ίδρυση της Minoan Flying Dolphins (μετέπειτα Hellenic Seaways), θυγατρικής εταιρείας των Μινωικών γραμμών, της οποίας υπήρξε Αντιπρόεδρος και Διευθύνων Σύμβουλος. Όμως, στις 26 Σεπτεμβρίου του 2000, ανοιχτά της Πάρου και συγκεκριμένα στη βραχονησίδα "Πόρτες", το Επιβατηγό/Οχηματαγωγό πλοίο της νέας εταιρείας Εξπρές Σαμίνα (πρώην "Γκόλντεν Βεργίνα"), ναυάγησε, με αποτέλεσμα τον τραγικό θάνατο 81 επιβατών. Δύο μήνες μετά, στις 29 Νοεμβρίου 2000, στις 11 το πρωί, ο Παντελής Σφηνιάς αυτοκτόνησε, πηδώντας από τον 6ο όροφο του γραφείου του, στην Ακτή Κονδύλη του Πειραιά.
Αναμφίβολα, ο Παντελής Σφηνιάς συγκαταλέγεται στους σημαντικότερους πρωταγωνιστές της ελληνικής ακτοπλοΐας. Είχε παντρευτεί δύο φορές, από τον δε πρώτο του γάμο απέκτησε 2 παιδιά τον Νίκο και τον Μηνά.
Παραπομπές
Κατηγορία:Έλληνες επιχειρηματίες Κατηγορία:Έλληνες εφοπλιστές Κατηγορία:Αυτόχειρες
Γεγονός μαζικού αφανισμού
360x360px|Τα πέντε μεγαλύτερα γεγονότα μαζικού αφανισμού (με κίτρινα βέλη) κατά τον [[Φανεροζωικός μεγααιώνας|Φανεροζωικό μεγααιώνα|μικρογραφία]] Ένα γεγονός μαζικού αφανισμού (επίσης γνωστό ως μαζική εξαφάνιση ή βιοτική κρίση) είναι μια ευρεία και ταχεία μείωση της βιοποικιλότητας στη Γη. Ένα τέτοιο γεγονός προσδιορίζεται από μια απότομη αλλαγή στην ποικιλία και την αφθονία των πολυκύτταρων οργανισμών. Συμβαίνει όταν ο ρυθμός της εξαφάνισης αυξάνει σε σχέση με τον ρυθμό της ειδογένεσης. Επειδή το μεγαλύτερο ποσοστό της ποικιλομορφίας και βιομάζας στη Γη είναι μικροβιακό, και ως εκ τούτου δύσκολο να μετρηθεί, τα καταγεγραμμένα γεγονότα αφανισμού αφορούν το εύκολα παρατηρήσιμο και βιολογικά σύνθετο συστατικό της βιόσφαιρας και όχι τη συνολική ποικιλότητα και αφθονία της ζωής.
Εξαφάνιση παρουσιάζεται με ανώμαλο ρυθμό. Με βάση το αρχείο των απολιθωμάτων, ο ρυθμός υποβάθρου αφανισμών στη Γη είναι περίπου δύο έως πέντε ταξινομικές οικογένειες θαλάσσιων ζώων κάθε ένα εκατομμύριο χρόνια. Θαλάσσια απολιθώματα χρησιμοποιούνται ως επί το πλείστον για τον υπολογισμό των ρυθμών εξαφάνισης λόγω του κορυφαίου αρχείου απολιθωμάτων και του στρωματογραφικού τους εύρους σε σχέση με τα χερσαία ζώα.
Το Μεγάλο Οξειδωτικό Γεγονός ήταν ίσως η πρώτη μεγάλη εκδήλωση αφανισμού. Από την Κάμβρια Έκρηξη πέντε περαιτέρω μεγάλες μαζικές εξαφανίσεις έχουν υπερβεί σημαντικά το ρυθμό εξαφάνισης υποβάθρου. Η πιο πρόσφατη και ίσως πιο γνωστή, η Κρητιδική - Παλαιογενής μαζική εξαφάνιση, που συνέβη περίπου 66 εκατομμύρια χρόνια πριν, ήταν ένας μεγάλης κλίμακας μαζικός αφανισμός ζωικών και φυτικών ειδών σε ένα γεωλογικά σύντομο χρονικό διάστημα. Εκτός από τις πέντε μεγάλες μαζικές εξαφανίσεις υπάρχουν επίσης πολλές μικρές, ενώ και η συνεχιζόμενη μαζική εξαφάνιση που προκαλείται από την ανθρώπινη δραστηριότητα μερικές φορές αναφέρεται ως η έκτη εξαφάνιση. Οι μαζικοί αφανισμοί φαίνεται να είναι κυρίως φαινόμενα του Φανεροζωικού μεγααιώνα, με χαμηλές τιμές εξαφάνισης πριν από την εμφάνιση μεγάλων και πολύπλοκων οργανισμών.
Οι εκτιμήσεις του αριθμού των μεγάλων μαζικών αφανισμών τα τελευταία 540 εκατομμύρια χρόνια κυμαίνονται από μόλις πέντε έως περισσότερους από είκοσι. Αυτές οι διαφορές προκύπτουν από το κατώφλι που επιλέγεται κάθε φορά για την περιγραφή ενός γεγονότος αφανισμού ως "μαζικό"  και τα δεδομένα που επιλέγονται για τη μέτρηση της ποικιλομορφίας του παρελθόντος.
Γνωστές περίοδοι μαζικής εξαφάνισης
μικρογραφία|[[Μπάντλαντς (απογυμνωμένα εδάφη) στην Αλμπέρτα, όπου η διάβρωση έχει εκθέσει το στρωματογραφικό όριο Κρητιδικής - Παλαιογενούς|240x240εσ]] μικρογραφία|240x240px|Οι [[Τριλοβίτης|τριλοβίτες ήταν άκρως επιτυχημένα θαλάσσια ζώα, μέχρι που αφανίστηκαν ολοκληρωτικά κατά την Πέρμια-Τριασική εξαφάνιση]] Σε μία δημοσίευση-ορόσημο το 1982, οι Τζακ Σεπκόσκι και Ντέιβιντ Ράουπ αναγνώρισαν πέντε γεγονότα μαζικού αφανισμού. Είχαν αρχικά χαρακτηριστεί ως ακραία σε μια γενικότερη τάση μείωσης των ρυθμών εξαφάνισης κατά τη διάρκεια της Φανεροζωικής, αλλά καθώς αυστηρότερες στατιστικές δοκιμασίες έχουν εφαρμοστεί στα συσσωρευμένα δεδομένα, έχει διαπιστωθεί ότι πολυκύτταροι ζωικοί οργανισμοί έχουν βιώσει πέντε μεγάλες και πολλές μικρές μαζικές εξαφανίσεις. Οι πέντε μεγαλύτερες δεν μπορούν να καθοριστούν σαφώς, αλλά μάλλον φαίνεται να αντιπροσωπεύουν τις μεγαλύτερες (ή κάποιες από τις μεγαλύτερες), σε μια σχετικά ομαλή συνέχεια γεγονότων εξαφάνισης.
Παρά την εκλαΐκευση αυτών των πέντε γεγονότων, δεν υπάρχει σαφής γραμμή που να τα διαχωρίζει από άλλα γεγονότα αφανισμού. Η χρησιμοποίηση διαφορετικών μεθόδων υπολογισμού των επιπτώσεων μιας εξαφάνισης μπορεί να οδηγήσει σε άλλα γεγονότα να χαρακτηριστούν ως τα μεγαλύτερα πέντε.
Παραπομπές
Κατηγορία:Κλιματική ιστορία Κατηγορία:Εξελικτική βιολογία
Φλας-Μπολ
Το φλας-μπολ (Flash-Ball®) πρόκειται για ένα είδος Μη-Θανατηφόρου Όπλου (ΜΘΟ ) εκτοξευτής βλημάτων χειρός που αναπτύχθηκε από τον γαλλικό κατασκευαστή κυνηγετικών πυροβόλων όπλων Verney-Carron. Προορίζεται για χρήση από ειδικές ομάδες της αστυνομίας με στόχο την καταστολή ταραχών και διαδηλώσεων. Χρησιμοποιέιται ως εναλλακτική λύση έναντι των θανατηφόρων πυροβόλων όπλων, των σφαιρών φασολιών και των πλαστικών σφαιρών.
Χαρακτηριστικά
Σύμφωνα με τη σχετική δημοσιοποίηση του ίδιου του κατασκευαστή, η τυπική σφαίρα του φλας-μπολ έχει την ανασταλτική ισχύ ενός πιστολιού διαμετρήματος .38 (9 mm), αλλά σημαντικά λιγότερη κινητική ενέργεια ανά τετραγωνικό εκατοστό, γεγονός που καθιστά απίθανη τη διάτρηση του σώματος ενός κανονικά ντυμένου ατόμου ακόμη και σε αποστάσεις έως και 5 μέτρα.
Παρόλα αυτά, διάφορες ομάδες ανθρωπίνων δικαιωμάτων έχουν εκφράσει φόβους ότι η ευρεία ανάπτυξη τέτοιων όπλων θα μπορούσε να οδηγήσει την αστυνομία να μην εφαρμόζει τόσο συχνά τακτικές αποκλιμάκωσης όταν αντιμετωπίζει δυνητικά επικίνδυνες καταστάσεις.
Προβλήματα ασφαλείας
μικρογραφία|Αστυνομικοί της ομάδας CRS (Compagnies Républicaines de Sécurité) με εκοτξευτές φλας-μπολ, Γαλλία 2008. Πολυάριθμες απώλειες οφθαλμών, κώμα και εγκεφαλικά τραύματα  καθώς και μείζονα σπασίματα οστών  και ένας θάνατος λόγω καρδιακής ανακοπής έχουν αποδοθεί στη χρήση φλας-μπολ από την αστυνομία.
Σε μια άλλη έρευνα του 2009, υπάλληλοι του Πανεπιστημιακού Νοσοκομείου της Νάντης μελέτησαν τα τραύματα που προκαλούνται από φλας-μπολ και κατέληξαν στο συμπέρασμα ότι "ο σχετικά χαμηλός κίνδυνος αυτού του όπλου μπορεί να αμφισβητηθεί στην πραγματική ζωή", καθώς η δράση του "μπορεί να προκαλέσει μακροχρόνιους και σοβαρούς τραυματισμούς".
Στις 12 Δεκεμβρίου 2010, ο Μουσταφά Ζιανί (Mustapha Ziani) πέθανε από καρδιακή ανακοπή. Αυτό συνέβη αφότου ο Χαβιέρ Κρουμπεζι (Xavier Crubezy), επικεφαλής της αστυνομικής ομάδας δράσης, κλήθηκε να παρέμβει σε καυγά με μαχαίρι μεταξύ δύο ενοίκων στις βόρειες συνοικίες της Μασσαλίας. Αφού δέχτηκε ένα κύπελλο στο μέτωπο, o προαναφερόμενος αστυνομικός Χαβιέρ Κ., έπληξε τον Μουσταφά Ζ. στο στήθος με χρήση ενός φλας-μπολ. Έπειτα από δημόσια κατακραυγή, καταδικάστηκε σε ποινή έξι μηνών με αναστολή για ανθρωποκτονία από αμέλεια.
Μια άλλη μελέτη από τη Γαλλία που πραγματοποιήθηκε το 2015 εξέτασε την περίπτωση ενός υγειούς 34χρονου άνδρα που πυροβολήθηκε από ένα φλας-μπολ κατά τη διάρκεια μιας διαδήλωσης. Ο ίδιος υπέστη "σοβαρά" τραύματα στο κρανίο και στον εγκέφαλο, τα οποία απαιτούσαν δύο μήνες περίθαλψης και αποθεραπείας. Το όπλο φλας-μπολ είναι "δυνητικά θανατηφόρο" και επικίνδυνο, ιδιαίτερα σε περίπτωση που πυροβοληθεί κανείς στο κεφάλι, σημείωσαν οι ερευνητές.
Αναφορές
<references group="" responsive="1">
εξωτερικοί σύνδεσμοι
Κατηγορία:Πυροβόλα Κατηγορία:Όπλα ταραχών Κατηγορία:Αστυνομικά όπλα Κατηγορία:Γαλλικά όπλα
Κτίριο Προεδρίας
Μετά την Αυστροουγγρική κατοχή της Βοσνίας και Ερζεγοβίνης το 1878, η κατοχική διοίκηση χρειαζόταν έδρα στο κεντρικό Σεράγεβο για να φιλοξενήσει προσωπικό διαφόρων ειδικοτήτων και στρατιωτικό προσωπικό. Το νέο κυβερνητικό κτήριο ανατέθηκε από τον πρώτο δήμαρχο του Σαράγιεβο Μουσταφά Φαντιλπάσιτς και σχεδιάστηκε από τον αρχιτέκτονα Γιοσίπ Βάντσας σε αναγεννησιακό ύφος και κατασκευάστηκε από το 1884 έως το 1886. Το κτίριο παρέμεινε ως έδρα του αυστροουγγρικού καθεστώτος στην περιοχή, στεγάζοντας κυβερνητικές και στρατιωτικές υπηρεσίες, καθώς και δικαστήρια και αίθουσες τελετών. Μετά τον Α΄ Παγκόσμιο Πόλεμο, το κτίριο έγινε το αρχηγείο της κυβέρνησης της Μπανόβινας του Δρίνου στο Βασίλειο της Γιουγκοσλαβίας. Μετά τον Δεύτερο Παγκόσμιο Πόλεμο, το κτίριο έγινε η επίσημη κατοικία του Προέδρου της Σοσιαλιστικής Δημοκρατίας της Βοσνίας και Ερζεγοβίνης (εντός της Γιουγκοσλαβίας), καθώς και έδρα της Εκτελεστικής Επιτροπής της Λαϊκής Συνέλευσης. Κατά τη διάρκεια του πολέμου της Βοσνίας, το κτήριο χρησιμοποιήθηκε από την Ανώτατη Διοίκηση του Στρατού της Δημοκρατίας της Βοσνίας και Ερζεγοβίνης ως το στρατιωτικό της αρχηγείο. Το κτίριο υπέστη εξωτερικές και εσωτερικές ζημιές κατά τη διάρκεια του πολέμου, οι οποίες στη συνέχεια αποκαταστάθηκαν μερικώς.
Από το 1996, το κτήριο χρησιμοποιείται ως επίσημη κατοικία της συλλογικής Προεδρίας της Βοσνίας και Ερζεγοβίνης. Όλοι οι συλλογικοί αρχηγοί κρατών (και αναπληρωτές) χρησιμοποιούν το κτίριο ως κύρια κατοικία τους στο Σεράγεβο, καθώς και ως το τελετουργικό και εργασιακό γραφείο τους. Το υπουργικό συμβούλιο της κυβέρνησης της Βοσνίας και Ερζεγοβίνης επίσης συνέρχεται στο κτίριο και υπάρχουν κάποια κυβερνητικά τμήματα (συμπεριλαμβανομένου του Αρχείου της Βοσνίας και Ερζεγοβίνης).
Κατά την διάρκεια των κοινωνικών διαδηλώσεων στη Βοσνία και Ερζεγοβίνη το 2014, τα παράθυρα του Κτιρίου Προεδρίας σπάστηκαν με πέτρες που ρίχτηκαν από διαδηλωτές που έβλεπαν το κτίριο ως πιθανή πηγή της χρόνιας δυσλειτουργίας της Βοσνίας. Επίσης, ξέσπασε πυρκαγιά σε μέρος του κτιρίου.
Εξωτερικοί σύνδεσμοι
Κατηγορία:Κτίρια και κατασκευές στο Σαράγεβο
Κώνειο
Το κώνειο (αγγλ. poison hemlock) είναι φυτικό δηλητήριο. Οφείλει την ονομασία του στο ρήμα "κωνάω", που σημαίνει "περιστρέφω" (αρχ. ελλ. παράγωγο "κώνος" = σβούρα). Παράγεται από το φυτό κώνειον το στικτόν (Conium maculatum). Το φυτό είναι πολύ κοινό στην Ελλάδα, από τα αρχαία χρόνια έως σήμερα. Στην Αρχαία Αθήνα χρησιμοποιούνταν για τις ναρκωτικές του ιδιότητες από τους ιεροφάντες (ως αναφροδισιακό).
Η κατάποση εκχυλίσματος (κυρίως φύλλων και βλαστών) κωνείου προκαλεί ανώδυνο θάνατο. Στην αρχή τα αισθητήρια νεύρα νεκρώνονται από την περιφέρεια προς το κέντρο. Υπάρχει απώλεια των μυικών δυνάμεων, αμβλύνονται οι περιφερειακές αισθήσεις, το ανακλαστικό τόξο του νωτιαίου μυελού προκαλεί τρόμο και σπασμούς. Τέλος, επέρχεται ύπνος, εγκεφαλική νάρκη και, τελικά, θάνατος.
Με παρασκεύασμα κωνείου θανατώθηκε ο Αθηναίος φιλόσοφος Σωκράτης και ο Θηραμένης, Αθηναίος πολιτικός και ένας από τους Τριάκοντα Τυράννους.
Μπακόπα του Μονιέ
Ετυμολογία
Η επιστημονική απόδοση: «Μπακόπα του Μονιέ» («Bacopa monnieri»), δόθηκε προς τιμήν του Γάλλου φυσικού επιστήμονα Louis Guillaume Le Monnier (1717 - 1799), νεώτερου αδελφού του αστρονόμου Charles Pierre Le Monnier (1715–1799).
Περιγραφή
Τα φύλλα αυτού του φυτού είναι χυμώδη, στενόμακρα και πάχους 4–6 χιλιοστά. Τα φύλλα είναι λογχοειδή (oblanceolate) και διατάσσονται αντιθέτως επί του στελέχους. Τα άνθη είναι μικρά και λευκά, με τέσσερα ή πέντε πέταλα. Ικανότητά του να αναπτύσσεται στο νερό το καθιστά ένα δημοφιλές φυτό ενυδρείου. Μπορεί ακόμα και να αναπτυχθεί σε ελαφρώς υφάλμυρες συνθήκες. Ο πολλαπλασιασμός, συχνά επιτυγχάνεται μέσω μοσχευμάτων.
Οικολογία
Αναπτύσσεται συνήθως σε βαλτώδεις περιοχές σε ολόκληρη την Ινδία, Νεπάλ, Σρι Λάνκα, Κίνα, Πακιστάν, Ταϊβάν και Βιετνάμ. Επίσης, έχει βρεθεί στη Φλόριντα, Χαβάη και άλλες νότιες πολιτείες των Ηνωμένων Πολιτειών όπου μπορεί να καλλιεργηθεί σε υγρές συνθήκες, κοντά σε λιμνούλες ή σε τυρφώδεις κήπους. Το φυτό αυτό μπορεί να καλλιεργηθεί υδροπονικά.
Παραδοσιακές χρήσεις
Το Μπακόπα έχει χρησιμοποιηθεί στην παραδοσιακή θεραπεία της Αγιουρβέντα, για την επιληψία και το άσθμα. Χρησιμοποιείται επίσης στην Αγιουρβέντα, για έλκη, όγκους, ασκίτες, διογκωμένες σπλήνες, φλεγμονές, λέπρα, αναιμίες και γαστρεντερίτιδες.
Ονοματολογία
Η ονομασία «Μπράχμι» («Brahmi») έχει επίσης δοθεί στο Centella asiatica, ιδιαιτέρως στη βόρεια Ινδία και την Κεράλα όπου όπου επίσης ταυτοποιείται στα Μαλαγιαλαμικά ως muttil (മുത്തിള്‍) ή kodakan. Αυτή η αναγνώριση του brāhmī ως C. asiatica έχει χρησιμοποιηθεί για μακρό χρόνο στη βόρεια Ινδία, καθώς σχολιάζει και ο Hēmādri στο Aṣṭāṅgahṛdayaṃ (Āyuṛvēdarasāyanaṃ), μεταχειρίζεται το maṇḍūkapaṛṇī (C. asiatica) ως συνώνυμο του brahmi, αν και αυτό μπορεί να είναι μια περίπτωση λανθασμένης αναγνώρισης, η οποία εισήχθη κατά τη διάρκεια του 16ου αιώνα.
Λάβδα
Στην ελληνική μυθολογία η Λάβδα ήταν από την αρχαία Κορίνθια από σπουδαία καταγωγή. Το όνομα της προήλθε επειδή τα πόδια της ήταν στραμμένα προς τα έξω με τέτοιο τρόπο που σχημάτιζαν το γράμμα "Λάμδα", σύμφωνα με τις αφηγήσεις παλιότερων Ελλήνων προφερόνταν ως "Λάβδα". Ο Ηρόδοτος γράφει ότι ήταν κόρη του Αμφίωνα από το γένος Βακχιάδαι και ήταν χωλή. Η Λάβδα ερωτεύτηκε και παντρεύτηκε έναν νέο, απλό πολίτη, τον Ηετίωνα, και μαζί του απέκτησε έναν γιο, τον Κύψελο. Ένας χρησμός όμως έλεγε ότι το παιδί της όταν μεγάλωνε θα σκότωνε το γένος της, τους Βακχιάδες, και θα γινόταν ηγεμόνας της Κορίνθου. Οι Βακχιάδες για να μην πραγματοποιηθεί ο χρησμός, αποφάσισαν να σκοτώσουν τον Κύψελο. Η Λάβδα τότε τον πήρε και τον έκρυψε σε ένα μπαούλο, καταφέρνοντας να τον σώσει και έπειτα από χρόνια να πραγματοποιήσει τον χρησμό.
Μπακόπα του Μονιέ
Χημικά συστατικά στοιχεία
Οι καλύτερα χαρακτηρισμένες ενώσεις στο Μπακόπα του Μονιέ είναι dammarane-τύπου triterpenoid saponins γνωστές ως bacosides, με jujubogenin ή pseudo-jujubogenin moieties ως aglycone μονάδες. Οι bacosides περιλαμβάνουν μία οικογένεια από 12 γνωστά analogs. Άλλες saponins ονομαζόμενες bacopasides I–XII, έχουν ταυτοποιηθεί πιο πρόσφατα. Τα αλκαλοειδή brahmine, νικοτίνη και η herpestine έχουν καταλογογραφηθεί, μαζί με D-mannitol, apigenin, hersaponin, monnierasides I–III, cucurbitacin και plantainoside B.
Λάβδα
Πηγές
Κατηγορία:Πρόσωπα της ελληνικής μυθολογίας Κατηγορία:Ιστορία της αρχαίας Κορίνθου
Μπακόπα του Μονιέ
Χημικά συστατικά στοιχεία
Το συστατικό που έχει μελετηθεί περισσότερο είναι το bacoside A, οποίο διαπιστώθηκε ότι είναι μείγμα των bacoside A3, bacopacide II, bacopasaponin C και του jujubogenin, ένα ισομερές του bacosaponin C. Αυτές οι δοκιμασίες διεξήχθησαν, χρησιμοποιώντας εκχύλισμα πλήρους φυτού και οι συγκεντρώσεις του bacoside ενδέχεται να ποικίλουν, αναλόγως του τμήματος από το οποίο εξάχθηκαν. Σε ένα δείγμα Μπακόπα του Μονιέ (Bacopa monnieri), ο Rastogi και λοιποί, βρήκαν το παρακάτω bacoside προφίλ: bacopaside I (5.37%), bacoside A3 (5.59%), bacopaside II (6.9%), bacopasaponin C ισομερές (7.08%) και bacopasaponin C (4.18%).
Έρευνα
Το Μπακόπα του Μονιέ (Bacopa monnieri) επιδεικνύει in vitro αντιοξειδωτικά και κυττάρο-προστατευτικά αποτελέσματα. Σε ζώα, αναστέλλει επίσης την acetylcholinesterase, ενεργοποιεί τη choline acetyltransferase και αυξάνει την αιματική ροή του εγκεφάλου.
Αρκετές μελέτες έχουν δείξει ότι τα εκχυλίσματα από το Bacopa monnieri, ενδέχεται να έχουν προστατευτικές επιδράσεις σε ζωικά πρότυπα, από το νευροεκφυλισμό (neurodegeneration). Μικρές κλινικές δοκιμές σε ανθρώπους, έχουν δείξει περιορισμένα αποδεικτικά στοιχεία, τα οποία υποστηρίζουν, βελτιωμένη ανάκληση της ελεύθερης μνήμης, χωρίς να υπάρχουν ενδείξεις, που να υποστηρίζουν άλλες γνωστικές-ενισχυτικές επιδράσεις.
Τοξικολογία
Υδατικά εκχυλίσματα του Μπακόπα του Μονιέ (Bacopa monnieri), ενδέχεται να έχουν αναστρέψιμες δυσμενείς επιπτώσεις στην σπερματογένεση (spermatogenesis), τον αριθμό των σπερματοζωαρίων και τη γονιμότητα στα αρσενικά ποντίκια.
Οι πλέον συνήθεις αναφερθείσες ανεπιθύμητες παρενέργειες του Μπακόπα του Μονιέ (Bacopa monnieri) στον άνθρωπο, είναι η ναυτία, η αυξημένη κινητικότητα του εντέρου και οι γαστρεντερικές ενοχλήσεις.
Διεθνής ονοματοδοσία
Το φυτό είναι γνωστό με πλείστες ονομασίες σε πολλές διεθνείς γλώσσες, μεταξύ των οποίων: • 2
Σημειώσεις
<references group="Σημ." /> <references group="Παρ. Σημ." />
Εξωτερικοί σύνδεσμοι
Κατηγορία:Πλανταγινίδες Κατηγορία:Υδρόβια φυτά Κατηγορία:Χλωρίδα της Αφρικής Κατηγορία:Χλωρίδα της Καραϊβικής Κατηγορία:Χλωρίδα της Βόρειας Αμερικής Κατηγορία:Χλωρίδα της Ωκεανίας Κατηγορία:Χλωρίδα της Ασίας Κατηγορία:Χλωρίδα της Νότιας Αμερικής Κατηγορία:Φαρμακευτικά φυτά
Γ.Σ. Αμαρουσίου
Ίδρυση - Ιστορικές πληροφορίες
Ο σύλλογος ιδρύθηκε το 1896, μετά τη νίκη του μαρουσιώτη Σπύρου Λούη στο μαραθώνιο δρόμο των Α΄ Ολυμπιακών Αγώνων. Ο σύλλογος μετείχε στο Πανελλήνιο πρωτάθλημα στίβου ανδρών 1901 με 10 αθλητές, οι οποίοι αγωνίστηκαν με κίτρινη στολή, που φαίνεται πως καθιερώθηκε από το ξεκίνημά του. Όμως, ο αρχικός ενθουσιασμός έσβησε γρήγορα, διότι οι κάτοικοι του προαστίου δεν έδειξαν ιδιαίτερο ζήλο για τον οργανωμένο αθλητισμό, παρά το ότι κατά καιρούς αναγγελόταν η συμμετοχή τους σε αγώνες μαραθωνίων ή ανωμάλου δρόμου. Μοιραία οι διοικούντες σταδιακά αδιαφόρησαν και ο σύλλογος αδράνησε.
Η αναγέννηση του συλλόγου συνέβη το 1923, όταν ανέλαβε την προεδρία ο Λ. Πτέρης, ο οποίος με προσωπική εργασία και ζήλο κατάφερε να ξαναφέρει το σύλλογο στο προσκήνιο και να αναδείξει πρωταθλητές πανελλήνιου επιπέδου και διεθνείς, όπως ο Στυλιανός Μπεναρδής και ο Καραγιάννης που μετείχαν στην Ολυμπιάδα του Παρισιού το 1920 και ο Παούρης στην Ολυμπιάδα του Άμστερνταμ το 1924.
Τη δεκαετία αυτή ο ΓΣ Αμαρουσίου γνωρίζει μεγάλες διακρίσεις, αθλητές του μετέχουν σε γνωστούς και σε διεθνείς αγώνες (Ελληνοϊταλικοί, Ελληνογαλλικοί, Παναθήναια, Αβερώφειοι, Πανιώνιοι Αγώνες, Αιγυπτιακοί, Παγκυπριακοί κλπ) καταρρίπτουν πανελλήνια ρεκόρ, ενώ αναφέρεται συμμετοχή και σε αγώνες κωπηλασίας με τον αθλητή Γνευτό στην Αλεξάνδρεια.
Τμήμα ποδοσφαίρου ανδρών
Ως ανεπίσημο σωματείο λειτουργούσε από την προπολεμική περίοδο. Το καλοκαίρι του 1934 μετείχε σε τουρνουά που διοργάνωσε ο Α.Ο. Κηφισιάς μαζί με τη Νέα Ερυθραία τερματίζοντας στην πρώτη θέση. Αγωνίζεται στα πρωταθλήματα της Ε.Π.Σ. Αθηνών από το 1948 περίπου και είναι ερασιτεχνικό.
Ανδρών
Το τμήμα καλαθοσφαίρισης ανδρών του Αμαρουσίου ιδρύθηκε το 1950 και είναι σήμερα το πιο γνωστό τμήμα του συλλόγου με πανελλήνιες και ευρωπαϊκές διακρίσεις στους άνδρες, ειδικά από τη δεκαετία του '70 και μετέπειτα. Κορυφαία διάκριση η κατάκτηση του Κυπέλλου Σαπόρτα το 2001.
Γυναικών
Το τμήμα καλαθοσφαίρισης γυναικών του Γ.Σ. Αμαρουσίου αγωνίζεται στις ερασιτεχνικές κατηγορίες της Ε.Σ.Κ.Α.
Τμήμα στίβου
Κατά την αξιολόγηση των ελληνικών συλλόγων στίβου που εκδίδει κάθε Νοέμβριο ο Σ.Ε.Γ.Α.Σ. ο σύλλογος του Αμαρουσίου έχει αξιολογηθεί ως ακολούθως πανελλαδικά:
Ο Γ.Σ. Αμαρουσίου έχει κατακτήσει 1 Πανελλήνιο πρωτάθλημα στίβου στο Μαραθώνιο γυναικών το 1987, με την αθλήτρια Μάγδα Πουλημένου.
Παραπομπές
Αμαρουσιο Αμαρουσιο Αμαρουσιο Αμαρουσιο
Πηλοβάτης
Ο πηλοβάτης (διεθνής κοινή ονομασία: Syrian spadefoot toad), Pelobates syriacus Boettger, 1889 είναι ένα είδος άνουρου αμφιβίου της οικογένειας Pelobatidae.
Περιγραφή
Ο πηλοβάτης είναι ένας μεσαίου μεγέθους, παχουλός φρύνος, με μεγάλο κεφάλι και μεγάλα, προεξέχοντα μάτια. Το ολικό μήκος τους σώματος μπορεί να φτάσει τα 10cm, αν και συνήθως είναι μικρότερος. Στο πίσω μέρος κάθε οπίσθιου ποδιού έχει μια κιτρινωπή οστέινη προεξοχή, το λεγόμενο "φτυάρι" (Αγγλικά: "spade") που δίνει στο είδος την κοινή ονομασία του.
Γεωγραφική κατανομή
Ο Συριακός πηλοβάτης απαντάται στην Ασία (Ιράν, Ισραήλ, Λίβανος, Συρία, Τουρκία), τα Βαλκάνια (Ελλάδα, Αλβανία, Βουλγαρία, Σερβία, Ρουμανία, Βόρεια Μακεδονία) και την περιοχή του Καυκάσου (Αρμενία, Αζερμπαϊτζάν, Γεωργία, Ρωσία). Στην Ελλάδα εντοπίζεται στη Β. Ελλάδα και την Πελοπόννησο, αλλά και ορισμένα νησιά: Εύβοια, Λήμνος, Λέσβος και πιθανότατα στην Κω.
Ενδιαίτημα
Προτιμά ανοιχτά ενδιαιτήματα με υγρασία, όπως καλλιεργήσιμες εκτάσεις, παράκτιες περιοχές με αμμοθίνες, εποχιακές λίμνες και χορταρόλιμνες, συνήθως στο επίπεδο της θάλασσας έως και τα 500m υψόμετρο.
Βιολογία
Πρόκειται για νυκτόβιο φρύνο που σπάνια δραστηριοποιείται την ημέρα. Τρυπώνει βαθιά σε μαλακό υγρό χώμα όπου παραμένει κατά την διάρκεια της ημέρας. Τα αρσενικά γονιμοποιούν τα αυγά των θηλυκών τα οποία μπορούν να φτάσουν έως και τα 4000 κατά την αναπαραγωγική περίοδο.
Παραπομπές
Κατηγορία:Αμφίβια της Ελλάδας Κατηγορία:Άνουρα Κατηγορία:Αμφίβια της Ασίας Κατηγορία:Αμφίβια της Ευρώπης
Αιμοπετάλιο
Τα αιμοπετάλια ή θρομβοκύτταρα είναι μικρά, δισκοειδή, διάφανα, κυτταρικά θραύσματα (δηλ. κύτταρα που δεν έχουν πυρήνα), με διάμετρο 2-3 μικρόμετρα, προερχόμενα από θραύσματα μεγακαρυοκυττάρων. Ο μέσος όρος διάρκειας ζωής είναι μόλις 5 με 9 μέρες. Τα αιμοπετάλια είναι μια φυσική πηγή αυξητικών παραγόντων και χρησιμεύουν στην επούλωση πληγών. Κυκλοφορούν στο αίμα των θηλαστικών και συμμετέχουν στην αιμόσταση, οδηγώντας στο σχηματισμό θρόμβων αίματος.
Υψηλός και χαμηλός αριθμός αιμοπεταλίων
Αν ο αριθμός των αιμοπεταλίων είναι χαμηλός, μπορεί να προκληθεί σοβαρή αιμορραγία. Ωστόσο, εάν ο αριθμός των αιμοπεταλίων είναι πολύ υψηλός, σχηματίζονται θρόμβοι αίματος (θρόμβωση), οι οποίοι μπορεί να φράξουν τα αιμοφόρα αγγεία με αποτέλεσμα περιστατικά όπως εγκεφαλικό, έμφραγμα, πνευμονική εμβολή ή απόφραξη των αιμοφόρων αγγείων σε άλλα μέρη του σώματος, όπως τα άκρα των χεριών ή των ποδιών. Κάθε ανωμαλία ή νόσος των αιμοπεταλίων ονομάζεται θρομβοκυτταροπάθεια, και  μπορεί να είναι είτε χαμηλός αριθμός αιμοπεταλίων (θρομβοκυτταροπενία), είτε ποιοτική μειονεξία των αιμοπεταλίων (θρομβασθένεια), είτε αυξημένος αριθμός των αιμοπεταλίων (θρομβοκυττάρωση). Υπάρχουν διαταραχές που μειώνουν τον αριθμό των αιμοπεταλίων, όπως η θρομβοκυτταροπενία λόγω χορήγησης ηπαρίνης (HIT) ή η θρομβωτική θρομβοκυτταροπενική πορφύρα (TTP), που προκαλούν κυρίως θρόμβωση ή θρόμβους αντί της αναμενόμενης αιμορραγίας.
Εξωτερικοί σύνδεσμοι
Κατηγορία:Σύστημα πήξης Κατηγορία:Προϊόντα του αίματος Κατηγορία:Ιατρική των μεταγγίσεων
Ικέτας (αποσαφήνιση)
Με το όνομα Ικέτας αναφέρονται:
Κατηγορία:Αποσαφηνίσεις ονομάτων
Βοεβοδάτα της Πολωνίας
μικρογραφία|Χάρτης της Πολωνίας με τις σημαίες των βοεβοδάτων. Τα Βοεβοδάτα ή Βοϊβοδάτα ή Επαρχίες της Πολωνίας αποτελούν ανώτερου επιπέδου διοικητική υποδιαίρεση, αντίστοιχες με τις ελληνικές περιφέρειες. Στα πολωνικά ονομάζονται województwo, ενώ η ιστορία του όρου αυτού είναι πολύ παλιά καθώς αυτό το μοντέλο υποδιαίρεσης χρησιμοποιείται στην Πολωνία από τον 14ο αιώνα. Η λέξη στα ελληνικά μπορεί να μεταφραστεί και ως Δουκάτο, για ιστορικούς λόγους, αλλά και ως Επαρχία.
Σήμερα τα βοεβοδάτα αριθμούνται σε 16. Πριν τον Ιανουάριο του 1999 και από το 1975 τα βοεβοδάτα ήταν 49. Οι τωρινές περιφέρειες είναι χωρισμένες με βάση κυρίως τις ιστορικές περιοχές της Πολωνίας.
Η διοικητική εξουσία σε αυτό το επίπεδο αυτοδιοίκησης είναι μοιρασμένη μεταξύ του Διοικητή ή Βοεβόδα (wojewoda, «βογιεβόντα»), ο οποίος διορίζεται από την κυβέρνηση, μιας Εκλεγμένης Συνέλευσης (sejmik, «σέιμικ»), και του Διοικητικού Συμβουλίου της Περιφέρειας (ή Διοικητικό Συμβούλιο του Βοεβοδάτου) (zarząd województwa, «ζάζοντ βογιεβούντζτβα»). Ο επί κεφαλής αυτού του Συμβουλίου ονομάζεται marszałek województwa. Τα βοεβοδάτα διαιρούνται περαιτέρω σε Πόβιατ (powiat) και σε Γκμίνα (gmina).
Διοικητικές εξουσίες
Οι αρμοδιότητες και οι εξουσίες μοιράζονται μεταξύ του «wojewoda» (διοικητής), της «sejmik» (περιφερειακή συνέλευση) και του «zarząd województwa» (διοικητικό συμβούλιο). Στις περισσότερες περιπτώσεις τα εν λόγω διοικητικά σώματα εδρεύουν σε μία πόλη, εξαίρεση αποτελούν τα Βοεβοδάτα Κουγιαβίας-Πομερανίας και Λούμπους, στα οποία τα γραφεία του Διοικητή βρίσκονται σε διαφορετική πόλη από εκείνα των άλλων διοικητικών σωμάτων.
Η Περιφερειακή Συνέλευση εκλέγεται κάθε τέσσερα χρόνια, μαζί με την εκλογή τοπικού διοικητή στα Πόβιατ και στα Γκμίνα. Είναι υπεύθυνη για την ανάπτυξη και τον προϋπολογισμό του Βοεβοδάτου. Εκλέγει επίσης τον marszałek, τον επικεφαλής του Διοικητικού Συμβουλίου.
Το Διοικητικό Συμβούλιο, με επικεφαλής τον marszałek, θέτει σε εφαρμογή τα ψηφίσματα του σέιμικ, διαχειρίζεται τα οικονομικά του βοεβοδάτου και ασχολείται με πολλές πτυχές της περιφερειακής πολιτικής, συμπεριλαμβανομένης της διαχείρισης της χρηματοδότησης από την Ευρωπαϊκή Ένωση.
Χάρτης και κατάλογος των περιφερειών
Στα Βοεβοδάτα Λούμπους και Κουγιαβίας-Πομερανίας παρουσιάζονται δύο πόλεις ως πρωτεύουσες των Βοεβοδάτων, η πρώτη πόλη αποτελεί έδρα του Διοικητή, ενώ η δεύτερη της Εκλεγμένης Συνέλευσης και του Διοικητικού Συμβουλίου.
Πηγές
Κατηγορία:Κρατικές υποδιαιρέσεις της Ευρώπης Κατηγορία:Πρώτο επίπεδο υποδιαιρέσεων της τοπικής αυτοδιοίκησης
Κράι Αλτάι
Το Κράι Αλτάι (ρωσικά: Алта́йский край) είναι ομοσπονδιακό υποκείμενο της Ρωσίας, υπαγόμενο στο Σιβηρικό Διαμέρισμα. Βρίσκεται στα σύνορα της χώρας με το Καζακστάν. Πήρε το όνομά του από τα Αλτάια Όρη, στους πρόποδες των οποίων εκτείνεται.
Κυριότερα αστικά κέντρα του Κράι είναι η πρωτεύουσα Μπαρναούλ (612.401 κάτοικοι - απογρ. 2010), το Μπισκ (210.115) και το Ρουμπτσόφσκ (147.002). Βασικές οικονομικές δραστηριότητες είναι η εξόρυξη μετάλλων και η επεξεργασία τους.
Το Κράι Αλτάι δεν πρέπει να συγχέεται με την όμορη Δημοκρατία των Αλτάι.
Εξωτερικοί σύνδεσμοι
Κατηγορία:Σιβηρία  Αλται
Τσόου Λινγκτσάο
Ο Τσόου Λινγκτσάο (Κινεζικά: 周令钊, Αγγλικά: Zhou Lingzhao) 2 Μαΐου 1919 – 3 Ιανουαρίου 2023) ήταν Κινέζος ζωγράφος.
Την 1η Οκτωβρίου 1949, ο Zhou Lingzhao ζωγράφισε το πορτρέτο του Μάο Τσε Τουνγκ στην πλατεία Τιενανμέν για την ανακήρυξη της Λαϊκής Δημοκρατίας της Κίνας. Στις πρώτες μέρες της ίδρυσης της Λαϊκής Δημοκρατίας της Κίνας, συνέβαλε διαδοχικά στο σχεδιασμό της σημαίας του Κομμουνιστικού Συνδέσμου Νέων της Κίνας (1950), της σημαίας των Νέων Πρωτοπόρους της Κίνας (σχεδιασμένο από τον Liu Yiyan το 1950 και τροποποιήθηκε από τον Zhou Lingzhao), και συνέβαλε στο Εθνικό Έμβλημα της Λαϊκής Δημοκρατίας της Κίνας (1950).
Από το 1950, ο Zhou Lingzhao υπηρετούσε ετησίως ως σχεδιαστής τέχνης για την κινεζική ομάδα τέχνης στην παρέλαση στην πλατεία Τιενανμέν της Παγκόσμιας Ημέρας των Εργαζομένων (1η Μαΐου) και της Εθνικής Ημέρας της Λαϊκής Δημοκρατίας της Κίνας (1η Οκτωβρίου). Συνέβαλε στο σχεδιασμό του Μεταλλίου της 1ης Αυγούστου (1955), του Τάγματος της Ανεξαρτησίας και της Ελευθερίας και του Τάγματος της Απελευθέρωσης. Από το 1950, ήταν υπεύθυνος για τον καλλιτεχνικό σχεδιασμό του δεύτερου, του τρίτου και του τέταρτου σετ τραπεζογραμματίων Renminbi.
Ο Τσόου απεβίωσε στο Πεκίνο στις 3 Ιανουαρίου 2023, σε ηλικία 103 ετών.
Βιβλιογραφικές αναφορές
Κατηγορία:Κινέζοι ζωγράφοι
Radio Free Europe/Radio Liberty
To Radio Free Europe/Radio Liberty (RFE/RL) είναι ένας κρατικός ραδιοτηλεοπτικός οργανισμός των ΗΠΑ που παρέχει ειδήσεις, πληροφορίες και αναλύσεις σε χώρες της Ανατολικής Ευρώπης, της Κεντρικής Ασίας και της Μέση Ανατολή «όπου η ελεύθερη ροή των πληροφοριών, είτε απαγορεύεται από κυβερνητικές αρχές ή δεν είναι πλήρως ανεπτυγμένη». Το RFE/RL είναι μη κερδοσκοπικός οργανισμός που δέχεται κρατική χρηματοδότηση και εποπτεύεται από το Ραδιοφωνικό Συμβούλιο των Κυβερνητών, μια υπηρεσία που εποπτεύει όλες τις διεθνείς ραδιοτηλεοπτικές υπηρεσίες της ομοσπονδιακής κυβέρνησης των ΗΠΑ.
Ιδρύθηκε ως αντικομμουνιστική πηγή ειδήσεων το 1949 από την Εθνική Επιτροπή για μια Ελεύθερη Ευρώπη, ως μέρος μιας μεγάλης κλίμακας ψυχολογικής επιχείρησης κατά τη διάρκεια του Ψυχρού Πολέμου. Το RL ιδρύθηκε δύο χρόνια αργότερα και οι δύο οργανισμοί συγχωνεύτηκαν το 1976. Το RFE/RL λάμβανε χρηματοδότηση από την CIA μέχρι το 1972. Κατά τα πρώτα χρόνια της ύπαρξης του RFE, η CIA και το Στέιτ Ντιπάρτμεντ εξέδωσαν οδηγίες ευρείας πολιτικής, και εξελίχθηκε ένα σύστημα όπου η πολιτική εκπομπής προσδιοριζόταν μέσω διαπραγματεύσεων μεταξύ αυτών και του προσωπικού του RFE.
Το RFE/RL είχε την έδρα του στον Αγγλικό Κήπο στο Μόναχο από το 1949 έως το 1995, οπότε και η έδρα του μεταφέρθηκε στην Πράγα. Οι ευρωπαϊκές λειτουργίες μειώθηκαν σημαντικά από το τέλος του Ψυχρού Πολέμου. Εκτός από την έδρα του, η υπηρεσία διατηρεί 20 τοπικά γραφεία σε χώρες σε όλη την περιοχή εκπομπής της, καθώς και μια εταιρική έδρα στην Ουάσιγκτον. Εκπέμπει σε 28 γλώσσες  σε 21 χώρες, συμπεριλαμβανομένων της Αρμενίας, της Ρωσίας, του Ιράν, του Αφγανιστάν, του Πακιστάν και του Ιράκ.
Εξωτερικοί σύνδεσμοι
Κατηγορία:Αντικομμουνισμός
DC Comics
Η DC Comics είναι μια εταιρεία κόμικς που ιδρύθηκε το 1934 με την ονομασία National Allied Publications. Είναι μία από τις μεγαλύτερες και πιο επιτυχημένες εταιρίες που δραστηριοποιούνται στην αγορά για τα αμερικανικά κόμικς και τα συναφή μέσα μαζικής ενημέρωσης. Είναι η μονάδα δημοσίευσης της DC Entertainment, μια εταιρεία της Warner Bros Entertainment, η οποία ανήκει στην Warner Bros. Discovery. Η DC Comics παράγει υλικό που διαθέτει ένα μεγάλο αριθμό γνωστών χαρακτήρων, συμπεριλαμβανομένων των Superman, Batman, Wonder Woman, Green Lantern, Flash, Aquaman, Hawkman, Hawkgirl, Green Arrow, Black Canary, και Martian Manhunter, παράλληλα με ομάδες υπερηρώων όπως η Justice League και Teen Titans, καθώς και ανταγωνιστές, όπως οι Lex Luthor, Joker, Darkseid, Riddler, Catwoman, Brainiac, και Penguin.
Τα αρχικά "DC" προήλθαν από τη δημοφιλή σειρά της εταιρείας, "Detective Comics", στην οποία έκανε την πρώτη του εμφάνιση ο Batman. Η DC έχει την έδρα της στο 1700 Broadway, Midtown Manhattan, Νέα Υόρκη. Η DC Comics και η πολύχρονη ανταγωνίστρια της Marvel Comics μοιράζονταν πάνω από το 80% της αμερικανικής αγοράς κόμικ το 2008.
Λογότυπο
Το πρώτο λογότυπο της DC εμφανίστηκε στις εκδόσεις του Απριλίου του 1940.
Τον Νοέμβριο του 1941 στους τίτλους της η DC παρουσιάζει ένα αναβαθμισμένο λογότυπο. Αυτή η έκδοση ήταν σχεδόν δύο φορές το μέγεθος του προηγούμενου, και ήταν η πρώτη έκδοση με λευκό φόντο. Αυτό το λογότυπο ήταν η πρώτη φορά που καταλαμβάνεται η επάνω αριστερή γωνία του εξωφύλλου, όπου βρίσκεται από τότε. Η εταιρεία τώρα αναφέρεται στον εαυτό στις διαφημίσεις της ως Superman-DC.
Τον Νοέμβριο του 1949, το λογότυπο τροποποιείται για να ενσωματώνεται η επίσημη ονομασία της εταιρείας, National Comics Publications. Το λογότυπο θα μπορούσε επίσης να χρησιμεύσει ως το στρογγυλό σώμα του Johnny DC, την μασκότ της DC στη δεκαετία του 1960.
Τον Ιούλιο του 1972 η DC έφτιαξε ένα νέο κυκλικό λογότυπο. Τα γράμματα "DC" ήταν γραμμένα σε μία τετραγωνοειδή γραμματοσειρά που θα παραμείνουν και σε μεταγενέστερες αναθεωρήσεις του λογότυπου μέχρι το 2005. Ο τίτλος του βιβλίου συνήθως εμφανίζεται στο εσωτερικό του κύκλου, είτε πάνω ή κάτω από τα γράμματα.
Τον Δεκέμβριο του 1973, το προηγούμενο λογότυπο τροποποιήθηκε με την προσθήκη των λέξεων "The Line of DC Super-Stars" και το μοτίβο αστεριών που θα συνεχίσει να υπάρχει και στα επόμενα λογότυπα. Το λογότυπο τοποθετείται στο κέντρο του πάνω μέρους του καλύμματος από τον Αύγουστο του 1975 ως τον Οκτώβριο του 1976.
Τον Ιανουάριο του 2012, ένα νέο λογότυπο παρουσιάστηκε. Ο Σκοτεινός Ιππότης: Η Επιστροφή ήταν η πρώτη ταινία στην οποία χρησιμοποιήθηκε το νέο λογότυπο, ενώ η τηλεοπτική σειρά Arrow είναι η πρώτη σειρά που το χρησιμοποίησε.
Εξωτερικοί σύνδεσμοι
Κατηγορία:Αμερικανικές εταιρείες κόμικς Κατηγορία:Εταιρείες ιδρυθείσες το 1934
Κόμμα των Σοσιαλιστών της Καταλονίας
Το Κόμμα των Σοσιαλιστών της Καταλονίας (Καταλανικά: Partit dels Socialistes de Catalunya, PSC) είναι σοσιαλδημοκρατικό πολιτικό κόμμα στην Καταλονία της Ισπανίας με παραδοσιακές θέσεις υπέρ της αυξημένης αυτονομίας της Καταλονίας και του καταλανισμού. Είναι συνομοσπονδία με το Ισπανικό Σοσιαλιστικό Εργατικό Κόμμα το οποίο και εκπροσωπεί στην Καταλονία στις περιφερειακές και εθνικές εκλογές, με τα μέλη του να είναι ενταγμένα στις κοινοβουλευτικές ομάδες των Ισπανών Σοσιαλιστών στο Ισπανικό και το Ευρωπαϊκό Κοινοβούλιο. Είναι μέλος της Σοσιαλιστικής Διεθνούς, ιδρύθηκε το 1978 και χρώματά του είναι το κόκκινο και το λευκό. Σημερινός πρόεδρός του είναι ο δήμαρχος της Λιέιδα Άνζελ Ρος Ικαι γενικός γραμματέας ο Μικέλ Ισέτα.